چیت ایلده گی تورکلر و قرینداش جمعیتلر (YTB) تامانیدن لسانس، ماسترلیک و دوکتورا سویه لریده تحصیل قیلیب تورگن و کمیده بیر تحصیلی ییلنی موفقیت بیلن اداغگه ییتکیزیب مراجعه قیلیش شرطلرینی بجا کیلتیرگن چیت ایلدن کیلگن محصللرگه آی لیک مدد معاش بیریله دی.
موفق لسانس اوقووچیلرگه 440 لیره، ماسترلرگه 590 لیره و دوکتورا اوقووچیلریگه 880 لیره بیریله دی. بو مدد معاش فقط بیر ییل اوچون بولیب تحصیلی ییل دوامیده آی لیک توولنه دی.
بو پروسه دن فایده لنماقچی بولگنلرنینگ چیت ایل لیک بولیشلری شرط. دوگانه تبعه سی بولگن محصللرنینگ تورکیه تبعه سی بولمه ییشی کیره ک.
حاضرلیک صنفلرنی هم اوز ایچی گه آلگن اوشبو پروگرام گه مراجعه قیلماقچی بولگنلرنینگ بیر ییل تحصیلی ییلنی موفقیت لیک بیلن اداغگه ییتکیزگن بولیشی و لسانسلرنینگ 4 دن اورته چه نمره سی 3 ماسترلرنینگ 3.5 بولیشی کیره ک دیر.
مذکور پروگرام گه مراجعه قیله دیگن محصللرنینگ تورکیه دن دولتی ویا نا دولتی هیچ بیر ارگاندن بورس آلگن بولمس لیگی کیره ک دیر.
پروسه گه تورکیه بورسلری سایتی بولمیش https://tbbs.turkiyeburslari.gov.tr انترنیت ترماغی ادرسیدن 2 – نوامبرگچه مراجعه قیلیشلری ممکن.
